钦定古今图书集成/明伦汇编/宫闱典/第034卷 > 文帝袁皇后
## 钦定古今图书集成/明伦汇编/宫闱典/第034卷 > 文帝袁皇后

按《宋书后妃传》：“文帝袁皇后，讳齐妫，陈郡阳夏人，左
光禄大夫敬公湛之庶女也。母本卑贱，后年至六岁
方见举。后适太祖初，拜宜都王妃。生子劭东阳献公
主英娥，上待后恩礼甚笃。袁氏贫薄，后每就上求钱
帛以赡与之。上性节俭，所得不过三五万三五十匹后潘淑妃有宠，爱倾后宫，咸言所求无不得。后闻之”，
欲知信否，乃因潘求三十万钱与家，以观上意，信宿
便得。因此恚恨甚深，称疾不复见上。上每入，必他处
回避，上数掩伺之，不能得。始兴王濬诸庶子问讯，后
未尝视也。后遂愤恚成疾。元嘉十七年，疾笃，上执手
流涕，问所欲，不言。后视上良久，乃引被覆面，崩于显
阳殿，时年三十六。上甚相悼痛，诏前永嘉太守颜延
之为《哀策》，文甚丽，其辞曰：“龙輁纚綍，容翟结骖，皇涂
昭列，神路幽严，皇帝亲临祖馈，躬瞻宵载，饰遗仪于
组旒，想徂音乎珩珮，悲黼筵之移御，痛翚褕之重晦，
降舆客位，撤奠殡阶，乃命史臣，诔德述怀”，其辞曰：“伦
昭丽昇，有物有凭，圆精初铄，方祇始凝，昭哉世族，祥
发庆膺，秘仪景胄，图光玉绳。昌辉在阴，柔明将进。率
礼蹈和，称诗纳顺。爰自待年，金声夙振。亦既有行，素
章增绚。象服是加，言观惟则。俾我王风，始基嫔德。蕙
问川流，芳猷渊塞。方江泳汉，再谣南国。伊昔不造，洪
化中微，用集宝命，仰陟天机。释位公宫，登耀紫闱。钦
若皇姑，允迪前徽。孝达宁亲，敬行宗祀。进思才淑，傍
综图史。发音在咏，动容成纪。壸政穆宣，房乐昭理。坤
则顺成，星轩润饰。德之所届，惟深必测。下节震腾，上
清脁侧。有来斯雍，无思不极。谓道辅仁，司化莫晰。象
物方臻，视祲告沴。大和既融，收华委世。兰殿长阴，椒
涂弛卫。呜呼哀哉！戒凉在律，杪秋即穸。霜夜流唱，晓
月升魄。八神誓引，五辂迁迹。噭噭储嗣，哀”哀列辟。洒
零玉墀，雨泗丹掖。抚存悼亡，感今怀昔。呜呼哀哉！南
背国门，北首山园。仆人案节，服马顾辕。遥酸紫盖，眇
泣素轩。灭彩清都，夷体寿原。邑野沦蔼，戎夏悲嚾。来
芳可述，往驾弗援。呜呼哀哉！策既奏，上自益“抚存悼
亡，感今怀昔”八字，以致其意焉。有司奏谥宣皇后，上
特诏曰：“元初后生。劭自详”视之，驰白太祖：“此儿形貌
异常，必破国亡家，不可举。”便欲杀之。太祖狼狈至后
殿户外，手拨幔禁之，乃止。后亡后，常有小小灵应。沈
美人者，太宗所幸也，尝以非罪见责，应赐死，从后昔
所住徽音殿前度。此殿有五间，自后崩后常闭。美人
至殿前，流涕大言曰：“今日无罪就死，先后若有灵，当
知之。”殿诸窗户应声豁然开。职掌遽白太祖，太祖惊
往视之，美人乃得释。大明五年，世祖诏曰：“昔汉道既
灵，博平煇绝，魏国方安，嘉宪启策，皆因心所弘，酌典
沿诰亡外祖亲王夫人，柔德淑范，光启坤载。属内位
阙正，摄馈闺庭，仪被芳闱，闻宣戚里，永言感远，思追
荣秩，宜式傍鸿则，敬登徽序。”乃追赠豫章郡新淦县
平乐乡君，后之所生母也。又诏“赵萧、臧光禄、袁敬公、
平乐郡君墓先未给茔户，加世数已远，后嗣衰陵，外
戚尊属不宜使坟茔芜秽，可各给蛮户三，以供洒扫。”
后父湛之自有传。